ບໍ່ມີຄວາມຄືບໜ້າ ທີ່ສຳຄັນ ກ່ຽວກັບການເຈລະຈາ 6 ຝ່າຍ
ນັກການທູດອະວຸໂສ ຂອງສະຫະລັດ ກ່າວວ່າ ມີຄວາມກ້າວໜ້າ ໃນການໂອ້ລົມກັບເກົາຫຼີເໜືອ ແຕ່ຍັງບໍ່ສາມາດທັບມ້າງ ສະພາບການບໍ່ໄປບໍ່ມາ.
ນັກການທູດອະວຸໂສທ່ານນຶ່ງຂອງສະຫະລັດກ່າວວ່າ ໄດ້ມີຄວາມກ້າວໜ້າໃນລະຫວ່າງການ ສົນທະນາຫາລືກັບເກົາຫຼີເໜືອເມື່ອໄວໆມານີ້ ກ່ຽວກັບການຮື້ຟື້ນ ການເຈລະຈາເພື່ອປົດອາ ວຸດນິວເຄລຍທີ່ຕົກຢູ່ສະພາບບໍ່ໄປບໍ່ມານັ້ນແຕ່ກໍກ່າວຕື່ມວ່າ ສະພາບການທີ່ວ່ານີ້ຍັງແກ້ໄຂ ບໍ່ໄດ້ ລັດຖະມົນຕີຊ່ອຍວ່າການກະຊວງການຕ່ງປະເທດສະຫະລັດທ່ານ Kurt Campbell ໃຫ້ ຄວາມເຫັນດັ່ງກ່າວ ຢູ່ທີ່ກຸງໂຊລໃນວັນພະຫັດມື້ນີ້ ບ່ອນທີ່ທ່ານໄດ້ແຈ້ງໃຫ້ພວກເຈົ້າໜ້າທີ່ ຊາບກ່ຽວກັບການເຈລະຈາໂດຍກົງ ຮອບທີ 2 ລະຫວ່າງເຈົ້າໜ້າທີ່ສະຫະລັດ ແລະເກົາຫຼີ ເໜືອທີ່ນະຄອນເຈນີວາ ທ່ານ Campbell ກ່າວຕໍ່ພວກນັກຂ່າວວ່າຍັງບໍ່ສາມາດເຈາະທະ ລຸສະພາບການບໍ່ໄປບໍ່ມາໄດ້ ແລະກໍຍັງບໍ່ມີການຕັດສິນໃຈໃດໆກ່ຽວກັບການສົນທະນາ ຫາລືຮອບໃໝ່ ການເຈລະຈາ 6 ຝ່າຍເພື່ອປົດອາວຸດນິວເຄລຍ ທີ່ພົວພັນກັບ 2 ເກົາຫຼີ ຈີນ ຍີ່ປຸ່ນ ຣັດເຊຍ ແລະສະຫະລັດ ແມ່ນແນໃສ່ເພື່ອເກ້ຍກ່ອມໃຫ້ເກົາຫຼີເໜືອປະຖິ້ມໂຄງການສ້າງອາວຸດນິວ ເຄລຍຂອງຕົນ ເພື່ອແລກປ່ຽນກັບການໄດ້ຮັບຄວາມຊ່ອຍເຫຼືອທາງດ້ານເສດຖະກິດຂະ ໜາດໃຫຍ່ ພຽງຢາງໄດ້ຍ່າງອອກຈາກການເຈລະຈາດັ່ງກ່າວ ໃນເດືອນເມສາປີ 2009 ແລະຕໍ່ມາໄດ້ ທຳການທົດລອງອາວຸດນິວເຄລຍຄັ້ງທີ 2 ແລະທົດລອງລູກສອນໄຟໄລຍະຍາວອີກຫຼາຍ ຄັ້ງ ເວລານີ້ເກົາຫຼີເໜືອກ່າວວ່າ ຕົນຕ້ອງການຢາກໃຫ້ ມີການຟື້ນຟູການເຈລະຈາດັ່ງກ່າວຄືນ ໃໝ່ ແຕ່ປາດສະຈາກເງື່ອນໄຂທີ່ສະຫະລັດ ແລະເກົາຫຼີໃຕ້ໄດ້ຕັ້ງໄວ້ຮວມທັງການໂຈະໃນ ການກັ່ນທາດຢູເຣນຽມຂອງຕົນນຳ